ÖT ÉVVEL KÉSŐBB - 1920
JAPÁN HADSEREG, 19. HADOSZTÁLY HÖRJONGI HELYŐRSÉGI TÁBOR
Mi a fene?
Ki van ott?
Halljam a neved és a rangod!
Sugiyama?
Hol van Minami őrnagy?
Halljam!
Mi történt az osztag többi tagjával?
Hogyhogy egyedül tértél vissza?
Tegnap…
felderítőútra indultunk a Barbárok Útján.
Aztán…
találkoztunk velük.
Mégis kikkel?
Démonokkal.
Hó!
Ez meg mi? Ki vagy te?
Jelenleg épp elállod a Japán Császári Hadsereg útját.
Ha élni akarsz, állj félre!
Ez itt a Barbárok Útja, ami Hörjongból Myeongjeongba vezet!
Ami azt jelenti,
ha csak egy lépést is tesztek előre,
lerohanjátok a földünket!
Ha bármelyikőtök megmozdul,
porrá zúzlak titeket.
Mit magyaráz?
Az országát és az eszét is elvesztette.
- Megőrült? - Öljük meg, uram?
Előre!
Rajta, előre!
Uram!
Elmondom újra!
Fegyvert tölts!
Ha csak egy lépést is tesztek előre,
lerohanjátok a földünket.
Ha bárki megmozdul…
A francba velük!
Öljétek meg őket!
- Támadás! - Előre!
Azt mondod,
harc helyett hagytátok, hogy megsemmisítsenek titeket?
Nem, uram! Ez egyáltalán nem igaz.
Büszke japán katonákként küzdöttünk.
Tűz!
Ellentámadás!
De…
ahogy az imént mondtam, uram…
valódi démonok voltak.
Az a férfi, Choi Choong-soo…
egy csoszoni milícia vezetője volt.
Öregkora ellenére is tökéletesen céloz az íjával.
És a kardja olyan erővel bír…
hogy kettészelné a hegyeket és megállítaná a folyókat.
Segítség!
Csak ilyenkor hálálkodsz, te vén lókötő.
Kang San-gun
a Seorak hegységből származik,
és azt mondják, ő az utolsó csoszoni tigrisvadász.
Olyan elképesztően jó tigrisvadász volt,
hogy elnevezték a „Hegyek Királyának.”
Legyőzött titeket egy vén csoszoni íjász
és egy vadász, aki tigriseket öl?
Viccelsz velem?
Bárcsak viccelnék, uram!
Akkor az osztagom tagjai még élnének.
Egy rakás embert megmentettem ma…
Kezeket fel!
Várjatok! Chotto matte! Rendben?
Nem bírja a gyomrom a vérfürdőt, oké?
Szóval behunyom a szemem.
Mehet, Choraeng-yi!
Hol van?
Ki van ott?
Choraeng-yi az osztagom összes tagját lemészárolta.
Ahogy a nevéből is látszik, régen egy társulat bohóca volt.
Olyan fürgén mozgott, hogy szinte lehetetlen volt lelőni.
A fickó valódi repülő tigris.
Vége.
Ne hazudj, seggfej! Még hallom a sikolyokat.
Haver!
Ne engem hibáztass érte!
Megjött Geumsu.
És ott van Geumsu!
Egy vadállatnál is rosszabb.
Semmit sem tudok róla.
Azonkívül, hogy képtelenség megölni.
Szóval könyörögtél nekik az életedért.
Így maradtál életben.
Igazam van?
Halljam!
Nem kell olyan katona, aki kegyelemért könyörög.
Végezz magaddal!
Sajnálom! Nagyon sajnálom, uram!
Nem kell ezt hallgatnom!
Őrizd meg a becsületedet!
Tudom, hogy ki a vezetőjük!
A vezetőjük arca…
A saját szememmel láttam.
Hogy nézett ki?
Mondd el, hogy néz ki a vezetőjük!
Az…
Az a férfi…
Csak te maradtál életben.
Csatlakozol hozzájuk?
Nem!
Mondj le mindenről, amid van, és életben hagylak.
Mondj le a lelkiismeretedről, a hitedről és a hazádról!
Akkor túléled.
Jobb az életed, mint a miénk.
Még van miről lemondanod.
Annak a férfinak az arca…
Hamarosan ön is látni fogja.
Te gyáva féreg!
Az vagyok, de élni akartam. Kérem…
Konbanwa! Örvendek!
Köszöntem, te bunkó paraszt!
Partizánok vagytok?
Nem.
Banditák vagyunk.
BANDITÁK BALLADÁJA
KJONGSZONG, 1920. AUGUSZTUS
Talán udvariatlanságnak gondolja, de azért hívtam ma ide,
mert beszélnünk kell valamiről.
Hogyne. Mi az?
Megtisztelne…
azzal, hogy feleségül jön hozzám?
Mi tartott ennyi ideig? Régóta várok erre.
Tessék?
Igen, hozzád megyek, Gwang-il.
Várjunk, komolyan mondod?
Hozzám jössz?
Életem végéig…
Életem végéig szeretni foglak.
Hee-shin!
Én is.
Csak téged foglak szeretni.
Gyerünk, keményebben!
Ezek itt remek fegyverek.
Hallottad a hírt?
Milyen hírt?
Ismét nyert a függetlenségi sereg.
Úgy tűnik, hogy ezúttal teljesen szétzúzták a japán sereget.
Igen? Ez jó hír.
Úgy értem, most nyerésre állnak.
Talán kivívjuk a függetlenségünket.
Meg vagyok lepve.
Annyit tudok, hogy Észak-Gandóban fellélegezhetnek a csoszoniak.
Igazad van.
Fel sem tűnt, hogy hazafi lettem.
Már megint kezdi.
Ez már függőség. Nézd azt a kleptomániás barmot!
Mióta csinálja ezt?
Hogy érted? Kezdettől fogva.
Ellopja és a hátunk mögött eladja őket.
Teljesen a pénz rabja, nincs igazam?
Az ilyen seggfejek adják el az országukat.
Apám, micsoda istenverte áruló!
Nevetsz ezen?
Ne tedd! Beszélned kéne vele erről.
„Ha nem fejezed be, eltöröm a csuklód…”
A rohadt életbe!
- Jól vagy? - Igen.
Biztosan leterhelt az a sok lövöldözés korábban.
Jól vagyok.
Biztos jól vagy?
Igen, semmi bajom.
A lényeg, Yoon,
hogy remélem, minél előbb sikerül kivívnunk a függetlenségünket.
Mindent kibírok itt, de…
a kaja nagyon szar.
Nem ízlik. Honvágyam lesz tőle.
Mi itt a legrosszabb?
Csak azt mondom, jó lenne, ha kivívnák a függetlenséget.
De ha nem, az se baj.
Mi ez a függetlenségi baromság?
Szerinted könnyű kiharcolni?
Kizárt, hogy a következő tíz évben sikerül.
A sámánasszony két napja mindent elmondott nekem.
Ezt nem veszem be.
Nem is néz ki sámánnak, és sosem jön be, amit mond.
Azt ígérte, megházasodom, te seggfej.
Nem jött be, mert kihagytad a szertartást.
Olcsón kínáltam, de fukar vagy…
Te kis…
Szertartásokat tartasz?
Sokoldalú vagy.
Yoon, ő egy őrült barom.
Folyton azzal eteti a falusiakat, hogy kiűzi belőlük a gonosz szellemeket.
Mennyibe is kerül? Tíz won alkalmanként?
Általában 20 won, de a felét elengedtem.
Három napon át alkudoztam a szellemmel.
Húsz won?
- Hagyjátok abba! - Ne már, fiúk!
Apám halotti szertartása 30 won volt,
és anyámé is!
Kicsaltál tőlem 60 wont.
Gyere ide, te rohadék! Kitépem a hazug nyelvedet…
Néha, amikor rájuk nézek,
jobban megrémítenek, mint a japánok.
Akárhányszor egymáshoz szólnak, összeverekednek.
Ha épeszűek lennének, nem csatlakoztak volna hozzánk.
Ne foglalkozz velük! Mindig lehiggadnak.
Igen, aztán újrakezdik,
és mindent gyógyírt elpazarolnak.
Közbe kéne lépned…
Mindegy, felejtsd el!
Choong-soo úr! Megint verekednek, Choong…
Hová tűnt? Egy ideje nem láttam az öreget.
A fenébe! Biztos megint bujkál valahol.
Ne verekedjetek, barmok!
Hát itt vagy!
Miért jöttél fel? Nehéz ide felmászni.
Igen, nehéz, szóval aggódtam érted.
Remekül látni innen Csoszont.
Ezért hívják a Barbárok Útjának.
Tudod, annak idején,
itt álltak a barbárok,
és Csoszon földjének látványa arra ösztökélte őket, hogy megszállják.
De most fordult a kocka.
Most fájdalommal nézik azok, akinek el kellett hagyniuk.
Hiányzik, ugye?
Fáj érte a szívem.
A szülővárosom minden szeglete hiányzik.
Ha tudtam volna, hogy ilyen sokáig távol leszek,
még egyszer utoljára mindent megérintettem volna.
Megint arra a hölgyre gondolsz?
Különös. Mindig eszembe jut, ha itt vagyok.
Mindenben ő volt nekem az első.
Valóban?
Pontosan mi mindenben?
Ő volt az első jangban,
aki megkérdezte, hogy mi a nevem.
És ő volt…
az első ember, aki pusztán a látványával jobb kedvre derített.
Ő biztosan nem emlékszik rám.
Szóval,
neked is fáj a szíved?
Egy kicsit bánom.
Ha tudom, hogy ennyire hiányzik majd…
tovább néztem volna őt.
Nekem is fáj, akárcsak neked.
- Ez az a hely? - Igen.
Menjünk be!
Hee-shin!
Mi szél hozott ide? Nem tudtam, hogy dolgod van ma errefelé.
Sürgős találkozóra hívtak az üzleti utam kapcsán.
Ja, értem.
Ő itt Han Tae-ju főhadnagy, a beosztottam…
Úgy értem,
a barátom. Nemrég rendelték el, hogy együtt dolgozzunk.
Üdvözlöm!
Sokat hallottam önről. Gratulálok az eljegyzéshez!
Köszönöm.
Nem bánod, ha egy percre leülök az asztalodhoz?
Dehogy! Parancsolj!
Barátom!
Keress nekünk egy asztalt!
Hogyne.
További szép napot kívánok!
Ülj csak le!
Üzleti útra mész?
Nem említetted.
Az utolsó pillanatban szerveztem meg, nem volt alkalmam elmondani.
Myeongjeongba megyek,
mert részt kell vennem 30-án a Cheondo vasút építésének a megnyitóján,
a Vasúti Hivatal képviseletében.
Myeongjeong… Myeongjeong veszélyes hely.
A felkelők megszállták a helyet.
Légy óvatos!
Kérj testőröket a kormányhivataltól!
Rendben, ahogy kívánod, őrnagy.
Köszönöm, hogy aggódsz.
Ne köszönd meg!
Aggódom a jövendőbelimért. Nem kell megköszönnöd.
Hee-shin…
Sajnálom, de ami a mai találkozódat illeti…
Nem tudnád máshol tartani?
Hogy érted?
Itt lesz két partizán.
Micsoda?
Az egyik Jang Seok, egy szabó a központi negyedből.
Úgy értesültünk, hogy itt találkozik egy másik partizánnal.
Ezért jöttem ide az embereimmel.
Igazán?
Igen. Úgyhogy kérlek, menj el innen!
Mindketten hűen szolgáljuk a hazánkat,
de az én munkám durvább a tiédnél.
Tudod, nem szeretném, hogy lásd.
Igen. Értem, mit akarsz mondani.
Akkor indulok.
Vigyázz magadra, őrnagy!
Szeretlek.
Hee-shin!
Én is szeretlek.
Kapjátok el!
Hé!
Te rohadék!
Meg akarsz halni, te seggfej?
Kelj fel!
Csoszoni kutya!
Ne nézd!
Ne nézz oda, csak indulj el!
Jelentkezni fogok.
Tégla van köztünk.
Mindent tudtak. A helyet, az időpontot,
még Jang bajtárs kilétét is.
Nagyon valószínű, hogy áruló van köztünk.
Vigyázzon, uram!
És legyen különösen óvatos az emberekkel!
A pénz, amit az Északi Seregnek akartunk küldeni…
Jang bajtársnál volt, ugye?
Ma vetted volna át, hogy eljuttasd az Északi Sereghez.
Igen.
Ez nem jó hír.
Hogyan szerzünk 100 000 wont két hét alatt?
Tudok…
egy megoldást.
Mi az?
Augusztus 30-án a Csoszon Bank 200 000 wont küld Hörjongból
a myeongjeongi irodába Gandóban, vasútépítésre.
Ellopjuk a pénzt, és elküldjük az Északi Seregnek.
Fosszunk ki egy felfegyverzett járművet?
Ez túl veszélyes.
Ha egyikünket elkapják, akkor az egész szervezet…
Emiatt ne aggódjon!
Majd én megoldom, más tagok segítsége nélkül.
Mégis hogyan?
Nem!
Keressünk másik megoldást!
Nem kockáztatom senki életét egy ilyen felelőtlen akcióért.
- Uram… - Nam bajtárs!
Nincs szükségem több megaláztatásra.
Szörnyen gyötör, hogy rád sóztam Gwang-ilt.
Annyira szégyellem magam emiatt, hogy nem is tudok a szemedbe nézni.
Lefújom az akciót.
Egy puska, 200 golyó.
Egy gránát.
Öt krumpli. Hat vödör köles.
Egy pár szalmacipő.
Ennyit kaptak…
a bajtársaink, akik Gandóban harcolnak.
Hat napon át kellene kitartaniuk.
Azt mondja, nem kockáztatná senki életét egy ilyen akcióért?
Tennünk kell valamit.
Uram, kockáztatnunk kell az életünket,
hogy a Gandóban harcoló bajtársainknak legyen esélye még egyszer enni,
lelőni még egy ellenséget…
és élni…
még egy napot.
Akkor csináljuk!
Közvetlenül találkozni fogsz az Északi Sereggel.
- De más lopja el a pénzt. - Nem.
Azt sem tudjuk, ki árulta el Jang Seok kilétét.
Ha kiszivárog…
Egy kívülállóra gondoltam, nem egy bajtársunkra.
Veszélyes feladat,
szóval egy még veszélyesebb embernek kell vállalnia.
- Kiről beszél? - Van valaki.
Valaki, aki bármit megtesz, és bárkit megöl a megfelelő összegért.
Jó étvágyat!
Azért hívtam ide önöket, uraim,
mert nem tudom mindkettejük kérését teljesíteni.
Most, hogy mindketten itt vannak,
szeretnék ajánlatot tenni.
Park Chun-ho úr!
Felbérelt, hogy öljem meg Kawaguchi urat, nem igaz?
Muszáj kimondanod, Eon-nyeoni?
Kawaguchi úr! Felbérelt, hogy öljem meg Park urat, ugye?
Így van.
Azt mondják, az élet és a halál a sors kezében van.
Mindenki életéről a felsőbb erők döntenek,
és nem az emberi akarat szabja meg, hogy meddig élünk.
Szóval ezúttal a felsőbb erőkre bízom a döntést.
A kikiáltási ár 100 won.
Annak a kérését fogod teljesíteni, aki többet fizet?
Igen.
Licitáljanak! Az nyer, aki többet ajánl.
Ezért mondják, hogy a barátok veszélyesebbek az idegeneknél.
Így döntenek a felsőbb erők?
Igen, így döntenek.
Számomra a pénz jelenti a felsőbb erőket.
Az istenit! Hagyjuk az egészet!
Végeztem.
110 won.
Kawaguchi úr 110 wont ajánl.
És ön?
Jól van, legyen! Csináljuk!
120 won.
120 won, a licitálás folytatódik. Mennyit ajánl?
130 won.
- 140 won! - 140 won!
150 won.
150 won!
Száz…
155 won.
155 won!
160 won!
Kawaguchi úr 160 wont ajánlott.
- Mit mond erre? - 170 won.
Ennyi. Nincs több pénzem.
Park Chun-ho úr 170 wont ajánlott.
Licitáljon!
Száz…
Mennyi?
Nem, 200 won!
Halott ember vagy.
Te őrült barom! Ennyire meg akarsz szabadulni tőlem?
Park Chun-ho úr!
Nyugodjon meg és üljön vissza!
Még nincs vége.
Park Chun-ho úr 170 wont ajánlott,
Kawaguchi úr pedig 200 wont.
Tehát…
úgy helyes, ha Kawaguchi úr kérését teljesítem.
Azonban…
Park Chun-ho úr régóta a barátom.
Nem árulhatom el egy barátomat 30 wonért.
Sajnálom.
Mit mondtál neki?
Az arcát elnézve…
úgy tűnik, én nyertem.
Igazam van?
Igen. Ön nyert, barátom. A felsőbb erők akaratából.
Tényleg?
Halott ember vagy, rohadék.
Ezt kapják a japánok, akik a területünkön üzletelnek.
Hogy merészeled, csoszoni némber? Azt hiszed, megúszhatod?
Csoszoni születési nő vagyok.
Nem teszek olyat, amit nem úszhatok meg.
Szóval, Kawaguchi úr,
menjen haza…
és rohadjon meg!
Az istenit!
Elő a fegyvereket!
Igen, főnök!
Kawaguchi emberei bármikor beronthatnak.
Van egy hátsó ajtó, ott kimenekülhet.
És keressen, ha mást is meg akar ölni!
Na és a pénz?
Hagyja az asztalon! Később elveszem.
Rendben.
Tűz!
Ő az! Kapjátok el!
Ott van!
Kövessétek!
Meghalsz!
Megölni!
A részed, 17 won.
És a holnapi lista.
A férfi, aki megölte a szüleidet.
Úgy hallottam, Gandóban van.
Derítsem ki neked, hogy pontosan hol?
Nem kell, ne bajlódjon vele!
Miféle válasz ez?
Nem azért választottad ezt a hivatást, hogy bosszút állj a szüleid gyilkosán?
Foggal-körömmel küzdök az életben. Meggondoltam magam.
A bosszú és a harag…
Rájöttem, hogy semmi hasznuk.
Csak a túlélésem számít.
Felesleges kiderítenie.
Ne keresse meg!
Ha valaha összefutok vele,
majd akkor megölöm.
Jó éjszakát!
DANSEONGSA FILMSZÍNHÁZ, 11:30
Te marha, még az ajtót sem tudod kinyitni!
Jangban felmenőid vannak, de egy semmirekellő vagy.
- Elnézést! - El az útból!
- Üdv! - Hol van Yoon?
Azt hiszem, odafent csinál valamit.
Ne nevess!
Húzd ki magad!
Lábakat szét!
- Így jó lesz. - Igenis.
Szép! Mit művel ez a marha?
- Töltsd meg! - Megtöltöttem.
Tűz!
Szórakozol velem?
Rossz a puska.
Hé, ne csináld! Hallod?
Hogy mered meggyalázni a lőteret?
Ne vigyorogj!
Hé!
Elképesztő cuccaim vannak. Érdeklik önt?
Hagyj ezzel! Hol van Yoon? Hívd ide!
Hogy bánhat így egy fivérével? Összetöri a szívemet.
Az sem izgat, ha mást török össze rajtad. Menj, kerítsd elő Yoont!
Hatalmas bajban vagytok, világos? Mind éhen fogtok halni.
Miről beszélsz?
Miért halnánk éhen?
A japán konzulátus betiltotta a fegyverkereskedelmet,
szóval nem tudod eladni, amit hozunk neked?
Tudod, mi történt Bongo-dongban.
A partizánok megverték a japánokat.
Szerintem az lehet az oka.
Ide nem küldhetnek főbb csapatokat, mert átlépnék a kínai határt.
Egyenként nem tudják megölni a bujkáló felkelőket.
Szóval lefegyverzik őket?
Mihez fognak kezdeni a partizánok?
- Vannak kapcsolataik Yeonhaejuban. - Nekünk nincsenek?
Megnehezíti, hogy a csehek uralják a területet.
Olcsó szarokat árulnak, hogy spóroljanak a hazaútra.
Veszel egy pisztolyt, és hozzád vágnak mellé egy ágyút.
Őrült barmok.
És a Fengtien-klikk?
Ők nem függetlenségi harcosok.
Többé nem vesznek tőlünk fegyvereket.
Ahogy a partizánok erősödnek, kezd elegük lenni a csoszoniakból.
Nekik csak gondot okoz a függetlenségi sereg.
Konfliktusba kerülnek miattuk Japánnal.
A rohadt életbe! Nehéz manapság Gandóban üzletelni.
Találnod kell egy megoldást.
Nem halhatnak éhen az embereink.
Ha már itt tartunk,
mi lenne, Yoon, ha az üzleti tervünk új irányt venne?
Van egy remek hírem.
Mi az a remek hír?
Nemrég bejelentettek Mandzsúriában egy tízéves vasútépítési tervet.
Az a tervük,
hogy tíz éven belül összekössék a Gilhoe, a Gyeongwon és a Hamgjong vasútvonalakat.
A Gyeongwon vonal a fővárost és Vonszant köti össze.
A Hamgjong vonal Vonszant és Hörjongot.
A Gilhoe vonal pedig Hörjongot és Jilint. Ha megépítették,
ellátmányt és katonákat fognak szállítani
a fővárosból Myeongjeongon át egészen Jilinig.
Akkor már nem lesz elég a Barbárok Útját védeni.
Gondolj bele!
Hogyan állítjuk meg őket, ha vonattal szállítják a katonákat?
Sehogy, még kínai segítséggel sem.
Ha megépítik a Gando vasútvonalat, és ideküldik a seregüket,
nem tudjuk egyedül megállítani őket.
Mitől olyan remek hír ez? Nekünk nem az.
Dehogynem!
Mondd, ingyen lehet vasútvonalat építeni?
Pénz kell hozzá.
Rengeteg pénz.
Megmondtam, amikor idejöttél. Japán pénz, kínai föld, csoszoni emberek.
Szerinted ki veszi át a hatalmat?
Szóval?
Mire célzol?
Japán befurakszik a pénzével, hogy bekebelezze ezt a kínai területet.
Úgy igazságos, ha a csoszoniak is beszállnak. Szóval…
Yoon!
Vegyük el a pénzüket!
A Vasúti Hivatal egyik képviselője 30-án Myeongjeongba jön,
hogy részt vegyen a Cheondo vasútvonal építésének a megnyitóján.
Maga az ügyfelem, igaz?
De ez kifogásnak tűnik. Valószínűleg azért jön ide…
- Hogy megvizsgálja a területet? - Pontosan.
De ami a legfontosabb, hogy pénzt küldenek
a Csoszon Bank hörjongi fiókjából a myeongjeongi irodába,
a képviselő érkezésekor.
Pénzt fognak küldeni.
A Gando vonal megépítéséhez.
Hozza el nekem azt a pénzt!
Ez a megbízása.
Azt akarja, hogy ellopjam a vasútra szánt pénzt?
Mennyiről van szó?
Kétszázezer won.
Kétszázezer won?
Kétszázezer?
Igen! Kétszázezer.
Mi van? Zakatolni kezdett a szíved?
Kérem, folytassa!
Sokat fizettem ezért az infóért valakinek a myeongjeongi irodában,
szóval bízhatsz benne.
De figyelmeztetlek…
Jobban teszi, ha nem próbál trükközni.
„Egy namsani nő, Eon-nyeoni elmenekült,
miután ellopott 200 000 wont a kormányhivataltól.”
„A taepyeong-dongi Lee Yoon
200 000 wont tervez ellopni a kormányhivataltól.”
Ne mondd el a fiúknak, ha nem akarod, hogy ezt pletykálják.
Ne aggódjon!
Veszélyes munkát végzek,
de az életemben biztonságra törekszem.
Nem bízik bennem?
Egek! Bízz már a fiúkban! Tudnak titkot tartani.
Rendben.
Most az egyszer.
Bízom magában.
Köszönöm, ez igazán hízelgő és megtisztelő.
Kérdeznék valamit.
Szabad?
Rajta!
Az a képviselő felel a Gando vasútvonal építéséért?
Valószínűleg igen.
És ott lesz 30-án a vasútvonal építésének a megnyitó ünnepségén?
Miért?
Bántani akarod?
Ha úgy alakul, hogy valaki az útjába áll,
és nem a terv szerint megy a dolog,
mit fog tenni?
Nem egyértelmű?
Megölöm. Megpróbálja elvenni a földünket.
Nyilván megölöm, mert megpróbálná elvenni a pénzünket.
Ez a dolgom. Pénzért megölöm az ilyen alakokat.
Ez a dolgom. Megölöm az ilyen alakokat,
hogy megvédjem a falut.
Remélem, nem gondolja meg magát.
Mindenki előtt megölöm. Amilyen brutálisan csak lehet.
Tudatom a világgal, mi vár arra, akinek Gandóra fáj a foga.
Nem túlzás ez?
Nem az.
Nem menekülhetünk örökké.
Egyszer az életben…
emberhez méltóan kell élnünk.
A SOROZATBAN EMLÍTETT SZEMÉLYEK, HELYSZÍNEK,
SZERVEZETEK, FOGALMAK ÉS ESEMÉNYEK KITALÁLTAK.
BÁRMINEMŰ EGYEZÉSÜK A VALÓSÁGGAL CSUPÁN A VÉLETLEN MŰVE.
A feliratot fordította: Kiss Hajnalka